Aage Samuelsen

Aage Kristian Samuelsen, også kalt «Broder Aage», (1915–1987) var en norsk predikant, tekstforfatter og komponist av kristne sanger.

 Livsløp 
Han var sønn av fabrikkarbeider, smed og rallar Karl Hjalmar Samuelsen (1886–1969) og Anna Hansen som var renholdsarbeider og fagforeningskvinne. Han giftet seg i 1938 med Elisabeth Olsen («Lisa») og de fikk fem barn.

Aage var den tredje av i alt åtte søsken, og vokste opp i trange kår i bydelen Bakken i Skien. Som barn var han mye syk og lærte seg først å gå i fem-seksårs-alderen. Moren var musikalsk og kjøpte gitar til ham da han var 15 år. Aage lærte seg å spille både munnspill og gitar. Han sang og komponerte sanger hele sitt liv. Som 18-åring var han med og startet danse- og jazzband som reiste rundt og spilte, blant annet med Excelsior Band. Aage hadde i perioder problemer med alkoholmisbruk.

Aage ble omvendt første gang under den store kristne vekkelsen i 1931, men dette fikk ingen varig virkning. Sommeren 1944 opplevde han en ny omvendelse og ble med i pinsebevegelsen, i menigheten Tabernaklet Skien. Han deltok ivrig i vekkelsesarbeidet med sang og vitnesbyrd.

Aage vakte oppsikt med sin uformelle, personlige, humørfylt og direkte stil. Møter som han ledet fikk både stor oppslutning og ofte presseomtale. Aage Samuelsen ble flere ganger intervjuet i presse og radio. Han holdt på sin personlige stil, var ikke redd for å uttale seg. Han deltok også i humoristiske innslag, blant annet i radioprogrammet Har du lyst, har du lov, der han sang sammen med Leif Juster en selvironisk vise på melodien til Vi var arbeidskamerater, frøken Johansen og jeg.

Aage Samuelsen selv mente det var han som var modell for hovedpersonen i spillefilmen «Broder Gabrielsen» fra 1966, og tok seg svært nær av dette.

Hans kontroversielle måte å opptre på og hans syn på helbredelse, skapte splid blant pinsevennene. Det kom til en åpen konflikt og brudd med pinsebevegelsen i 1957. Etter dette stiftet han sin egen menighet med navnet Maran Ata. Denne menigheten gjorde han landskjent med stor aktivitet, eget menighetsblad m.m. Senere ble det brudd også mellom ham og Maran Ata, og han dannet Vekkeropet Maran Ata, som imidlertid aldri ble noe annet enn en tilsynelatende organisasjonsmessig forankring for personen Aage Samuelsen.

I de siste årene han levde, vokste det fram en ny interesse for Aage Samuelsen som person og for hans sanger. Han ble invitert til å opptre på Momarkedet og liknende arrangement, men det var først og fremst artisten og entertaineren Aage Samuelsen folk ville høre, ikke predikanten. I disse årene spilte han også inn flere plater, og fikk både sølv- og gullplater for godt salg.

Mot slutten av sitt liv kjøpte han Dalen Hotel i Telemark, og hadde store planer om å gjøre dette til et senter for kristen virksomhet. Uerfaren som han var i forretninger, ble han offer for flere useriøse «investorer», og hele prosjektet endte i et økonomisk kaos. Aage Samuelsen døde av hjerteinfarkt i 1987. Det er grunn til å tro at alt oppstyret rundt hotellet bidro til dette.

Han ble begravet på Nordre Gravlund i Skien. Kåre Kristiansen forrettet under begravelsen.

Den mest kjente av sangene hans, O, Jesus, du som fyller alt i alle, brukes i alle kristne sammenhenger i Norge, og er også med i Norsk Salmebok og Norsk salmebok 2013. Den er spilt inn en rekke ganger og av en rekke artister, deriblant av Aage Samuelsens dattersønn Raymond Rissmann som reiser rundt som forkynnende sangartist etter et liv i rus.

 Litteratur 
 Her skilles våre veier Aage Samuelsen. (1962) Selvbiografi og sangtekster. Maran Ata. 
 Hvem er menighetens lege? (1964) Porsgrunn 
 Broder Aage Tor Edvin Dahl (1980) Cappelen. Hf. og ib.
 Herrens glade trubadur Broder Aage (1981) Selvbiografi. H. Rystad & sønners Forlag 
 AAGE SAMUELSEN Levende kristendom – død religion. (Atheneum) 1984 Samling prekener, artikler og vitnesbyrd.
 Aage Samuelsen, ildvitnet, gjøgleren,mennesket biografi (1996) Tor Edvin Dahl og Jon Gangdal, Pax Forlag 
 Gullkorn og muntre glimt fra Broder Aage av Jostein Janøy (2008) Hermon Forlag. Ib.190 sider ISBN 9788230205280

Sanghefter
 Sildigregn Maran Ata-vekkelsens sangbok, (1964) Skien
 Aage Samuelsen. 20 sanger med noter. Hefte nr. 21 (1983) 
 Sanghefte 136 sanger av Aage Samuelsen mest kjente sanger. (2008) Wera 136 sider ISBN 9788292867044

 Diskografi 
Aage spilte inn en rekke sanger. Han hadde opp til flere album samtidig på VG-lista og Dagblad-lista, og han mottok en diamantplate, en gullplate og fire sølvplaterAage Samuelsens sølv-, gull- og diamantplate i forbindelse med salget av albumet "Det er vekkelsesluft over landet" er blant annet nevnt i VG for hhv. 22.1.1980, 2.9.1982 og 11.1.1983. Sølvplatene han fikk for platene "Stem i en sang", "Jeg synger høyt av glede" og "Huset i Hallelujagaten" er omtalt i hhv. Dagbladet 22.1.1981 og VG 18.3. 1981 og 23.1.1984.. Tilsammen ble det 17 LP-plater, 15 78-plater, 16 EP-er og 38 singelplater. Albumet Det er vekkelsesluft over landet fra 1979 solgte mer enn 75 000 eksemplarer. En rekke artister har brukt Aages sanger, blant annet har Jan Groth utgitt to album med sine versjoner av Samuelsens sanger.

 78-plater 
 1954 - Hvem Er Jesus / Han Er Nær (NGK Harmoni)  
 1954 - Jesus Er Livet For Meg / Veien Hjem Til Himmelen (NGK Harmoni)  
 1954 - Tro På Jesus / Det Strømmer Fra Frelserens Hjerte (NGK Harmoni)  
 1954 - Forløsningens Golgata / Bli Virkelig Fri (NGK Harmoni)  
 1955 - O Jesus Du Som Fyller Alt I Alle / Jeg Vil Nå Synge En Sang Om Jesus (NGK Harmoni)  
 1955 - Gi Hjertet Helt Til Jesus / Jesus Har Sagt At Han Kommer Snart (NGK Harmoni)  
 1955 - Av Sølv Og Gull / De Gamle Tider (NGK Harmoni)  
 1955 - Vandre Med Jesus / Jeg Har Det Skriftelig (NGK Harmoni)  
 1956 - Å Så Underbart / Ilden Brenner (NGK Harmoni)  
 1956 - Sjelens Gode Hyrde / En Dråpe Av Blodet (NGK Harmoni)  
 1956 - Kraften Alle Får / Underfullt (NGK Harmoni)  
 1956 - Tilbake Til Fars Hus / Et Herlig Liv Jeg Eier NGK Harmoni)  
 1957 - Jeg Sunket Var / Se Det Veller Frem En Flod (NGK Harmoni)(  
 1957 - Vil Du (tale) / Han Alltid Hjelpe Vil (NGK Harmoni)  
 1957 - Se Det Er Veien - Løft Din Sjel (NGK Harmoni)  

EP-er
 1958 - Han Alltid Hjelpe Vil / Jeg Sunket Var / Se Det Er Veien / Løft Din Sjel (Harmoni)
 1958 - Kilden I Davids Hus / Hvor I Verden Du Går / I Am Happy Every Day / Jeg Synger Glad Om Vennen Jesus (Harmoni)
 1959 - På Evangelisk Møte / Jesus Bryter Hver En Lenke - Å, Hvor Jeg Er Glad - Den Hellige Ånd Og Ild - Glory, Glory, Glory (Harmoni)
 1959 - Han Er Nær - Jesus Er Livet For Meg - Det Strømmer Fra Frelserens Hjerte - Tro På Jesus - Bli Virkelig Fri / Av Sølv Og Gull - Ilden Brenner - Å Så Underbart - Underfullt (Harmoni)
 1959 - Gud Er God / Jeg Synger Høyt Av Glede / Det Budskap Herlig Klinger / La En Dråpe Av Blodet (Harmoni)
 1959 - Der Er Jubel Og Fryd I Min Sjel / Hvor Finnes Vel I Verden En Frelser Så Stor / Når Vi Skal Møte Jesus / Send Din Ild (Harmoni)
 1960 - Takk Jesus Kjær / I Kaanans Skjønne Land / Jesus Fra Nazareth Formår / Du Synder Som Er Her (Harmoni)
 1962 - Det Lønner Seg Å Be / Sarons Rose / I Mange Lyster Jeg Bundet Var / Han Lutrer Nok Sine (Harmoni)
 1963 - Gud Er Mektig / O Underfull / Ære Skje Hans Navn / Nu Vil Jeg Fortelle Om Min Jesus Kjær (Harmoni)
 1964 - Snart Jeg Farer Mot Sky / Mer Og Enda Litt Mer / Kjærlighet Fra Gud / Du Kan Frelse Få I Jesus Kjære Venn (Harmoni)
 1964 - O Jesus Du Som Fyller Alt I Alle / Oppe I Himmelen / Et Herlig Liv Jeg Eier / Jeg Vil Nå Synge En Sang Om Jesus (Harmoni)
 1965 - Hva Er Verden Uten Ham? / Syng En Hallelujasang / Jeg Er Herlig Løst Og Fri / I Klippen Honning Er (Harmoni)
 1967 - Ingen Er Så Full Av Nåde / Her Er Alt Så Smått Og Ringe / I Går, I Dag, Til Evig Tid / Bryt I Jubel Ut! (Emanuel)
 1967 - Vekkelsen Er Her: Til Harpespill Med Palmegren I Hånden / Ingen Sorger Mer (Emanuel)
 1968 - Gi Jesus All Pris Og Ære / Han Står I Sitt Vindu / Dersom Du Vil Tro / Den Naglede Hånd (Emanuel)
 1968 - Barnedåpsfrelse / Ordet Om Korset / Ved Jesu Føtter / Løft Meg Opp (Emanuel)

Singler
 1959 - Det Ble Så Lett Da Byrden Falt Av / Jeg Elsker Av Hjertet (Harmoni)  
 1959 - Englene Beundrer Frelsens Vidunder / Jeg Takker Gud (Harmoni)  
 1959 - Å Store Gud / Tenk At Jeg På Hallelujasiden Kom (Harmoni)  
 1959 - Frem, Ja Frem Til Strid / Kjære Jesus Min Frelser Og Herre (Harmoni)  
 1959 - Det Var Gud Som Ved Noa / En Hallelujasang (Harmoni)  
 1959 - Ved Sølv Eller Gull / Hvilken Venn Vi Har I Jesus (Harmoni)  
 1959 - Jesus Er Det Beste Navn Av Alle / Takk For Det Blod Som Frelser - Det Er Herlig Og Underfullt (Harmoni)  
 1959 - Jeg Vil Nå Synge En Sang Om Jesus / O Jesus Du Som Fyller Alt I Alle (Harmoni)  
 1960 - Kun En Liten Stund / Jesus Har Aldri Sagt Nei (Harmoni)  
 1960 - I Det Herlige Land / Jesus Har Seiret (Harmoni)  
 1960 - Vi Er Nå Kjemper I Guds Hær / Jesus Vil (Harmoni)  
 1960 - Takk Guds Lam / Liv I Overflod (Harmoni)  
 1960 - Tilbake Til Fars Hus / Et Herlig Liv Jeg Eier (Harmoni)  
 1960 - Herlige Tider Kommer Igjen / Hvorfor Gråter Du? (Harmoni)  
 1960 - Han Vil Deg Bevare / Jesus, Underfull Du Er For Meg (Harmoni)  
 1960 - Jesus Forløste Min Sjel / Maran-Ata (Harmoni)  
 1961 - Toget Kjører Meget Snart / Når Så Livets Strid Er Over (Harmoni)  
 1961 - Han Er Den Samme I Dag / Jeg Lengter Hjem Til Mitt Hjemlands Lyse Strand (Harmoni)  
 1961 - Juble Nu, Du Glade Hjerte / Men Jeg Har Jesus (Harmoni)  
 1961 - Et Herlig Møte / Jesus Forlater Deg Ei (Harmoni)  
 1961 - Halleluja, Halleluja, Jesus Er Min Venn / Å Hvilken Dag Det Vil Bli (Harmoni)  
 1962 - Hør Min Venn / En Konge Stor (Harmoni)  
 1962 - Et Folk Er På Reise / Ta Hele Verden, Jeg Velger Jesus (Harmoni)  
 1962 - Kjære Jesus, Jeg Kommer Til Deg Som Jeg Er / Jesus Har Kallet Meg Med Broderskap Til Seg (Harmoni)  
 1962 - Kjære Frelser, Før Oss Fremad / Vil Du Bli Fri Fra Din Byrde Av Synd (Harmoni)  
 1962 - Skriftenes Jesus / Jeg Har En Evig Arv (Harmoni)  
 1962 - Det Er Mere Å Få / Jeg Har Lest Om En Stad (Harmoni)  
 1962 - Jesus Din Søte Forening Å Smake / Det Er Lenge Siden Ånden Falt (Harmoni)  
 1962 - Se Gud Er Den Samme Som Fordum / Vær Glad I Din Herre Og Gud (Harmoni)  
 1962 - Da Så Jeg Guds Lam / Å Hvor Søtt Det Budskap Klinger (Harmoni)  
 1963 - Jesus Rakte Sin Hånd / Bak Alle Himler Venter Oss Et Skjønt Og Herlig Hjem (Harmoni)  
 1963 - Å Hvilken Skatt I Jesu Liv Jeg Eier / Det Er Liv I Et Blikk (Harmoni)  
 1963 - Om Jesus Vil Jeg Synge / Huset I Hallelujagaten (Harmoni)  
 1963 - Hvilket Underfullt Verk / Frem I Brytning Går En Flokk (Harmoni)  
 1963 - Jeg Har Hørt Om Et Land Fullt Av Fred / Derfor Jeg Elsker Jesus Krist (Harmoni)  
 1963 - Min Synd Forsvant / Nu Faller Sildig Regn (Harmoni)  
 1963 - Da Jesus Fra Nasaret Vandret På Jord / Guds Sønn Steg Ned (Harmoni)  
 1964 - Vårt Jerusalem / Jeg Vil Vandre Tett Med Deg (Harmoni)  

 Album 
 1967 - Vi Møter Åge På Møte (LP) Emanuel
 1974 - Åge Samuelsen (LP) Harmoni 
 1977 - På Møte Med "Broder Aage" (LP) (MC) Harmony
 1979 – Det Er Vekkelsesluft Over Landet (LP) (MC) EMI Norsk A/S
 1980 – Han Frelste Meg (LP) (MC) EMI Norsk A/S  
 1980 – Stem I En Sang (LP) (MC) EMI Norsk A/S
 1981 -  Jeg Synger Høyt Av Glede (LP) (MC) EMI Norsk A/S
 1981 – Huset I Hallelujagaten (LP) (MC) EMI Norsk A/S 
 1981 - Ingen Er Som Deg Tahiti (med Exelcior) (LP) (MC) Busk Records 
 1982 – Hva Kan Vel Jeg For Det? (LP) (MC) EMI Norsk A/S
 1982 – Herrens Stridsmann (LP) (MC) EMI Norsk A/S
 1983 – Hva Er Verden Uten Ham? (LP) (MC) EMI Norsk A/S
 1983 – Den Tiden Glemmer Jeg Aldri... (LP) (MC) Busk Records
 1984 – Det Er Betalt (LP) (MC) EMI Norsk A/S
 1985 – Aage 70 År I Jubel (Jiws med kor) (LP) (MC) AB Records

 Samleplater 
 1970 - Åge Samuelsens populæreste sanger (LP) Harmoni
 1972 - Åge Samuelsen (LP) Harmoni
 1995 – Aage Samuelsens Beste (MC) (CD) EMI Norsk A/S
 2000 - I Går, I Dag, Til Evig Tid (1. kapittel) (CD) Master Music
 2001 - I Går, I Dag, Til Evig Tid (2. kapittel) (CD) Master Music
 2005 – Vi møter Åge på møte (konsertopptak med Åge Samuelsen fra 1967) Bare Bra Musikk (3 CD-boks) BBM-MUCD-13
 2007 - Det Synger I Mitt Hjerte (CD) EMI Music Norway
 2010 – Sanger fra Hallelujagaten (Aage Samuelsens EP- og singelutgivelser) JamZone (4 CD-boks) JZB-01
 2015 - 100 År - De Beste Sangene Fra Aage Samuelsen (CD) WM Norge
 2015 - 100 Himmelske Favoritter (4 CD) MUDI

 Andre 
 1994 – Jan Groth – ...synger Aage Samuelsen. (CD) Master Music MMD941
 1995 – Jan Groth – ... synger mer Aage Samuelsen. (CD) Master Music 
 2005 – Elias Akselsen –  O, Jesus du som fyller alt i alle (CD)  VIA MUSIC

 Referanser 

 Eksterne lenker 
 Omtale i Store norske leksikon

Kategori:Norske pastorer og predikanter i Pinsebevegelsen
Kategori:Maran Ata
Kategori:Norske komponister
Kategori:Norske salmediktere
Kategori:Norske forfattere av erindringsbøker
Kategori:Personer fra Skien kommune